Foto: AP AQSh prezidentligiga Demokratlar partiyasi nomzodi Hillari Klinton Rossiyani Respublikachilar partiyasi nomzodi Donald Tramp bilan o‘tgan debatlar vaqtidagi harbiy jinoyatlarda aybladi. "Rossiya IShIDga e’tibor qaratmayapti, ular Asad rejimining saqlab qolinishi tarafdori", - dedi Klinton. U Rossiyani "shuhratparast va tajovuzkor", deb atadi. Shuningdek Klinton AQSh davlat kotibi bo‘lgan paytlaridayoq "Rossiya va Putinga qarshi bo‘lgan"ini eslatib o‘tdi. "Rossiya bilan hamkorlik qilishimiz kerak bo‘lgan joylarda shunday qilamiz ham, biroq biz Rossiyaning Suriyadagi harbiy jinoyatlarini o‘rganib chiqishimiz lozim", - deya qo‘shimcha qildi Klinton.